Stem | Health24
Posted by: Ivanna | 2011/11/08
Beste Dr., Ek is n week gelede aangeval en gewurg. My nek is nog taamlik seer, veral aan die voorkant by die " adamsappel" (ek is n vrou). My stem klink anders as gewoonlik en dit is asof dit vir my moeite is om te praat. Sal dit vanself weer regkom? Ek kan nie n dokter gaan spreek nie.
Afhangend van hoe erg die trauma is, kan dit 'n paar weke neem vir herstel. Jy kan Myprodol neem om die pyn en inflammasie te verlig, maar indien jou simptome glad nie verbeter nie, sal jy 'n dokter moet konsulteer. D staan vir donkie – toortsie.com
D staan vir donkie
April 4, 2016 April 4, 2016 ~ Toortsie
D staan vir donkie en dam en deurnat, alles plaaswoorde. En vir dadelik, doen, deeglik!
Dawid, Deon, Dewald, eg Suid-Afrikaanse name, en de Wet, de Waal, du Plessis, eg Suid-Afrikaanse vanne.
D is ‘n dame, pragtig getooi.
D is vir dra, ‘n pa wat sy kind dra, vriende wat mekaar dra deur moeilike tye. ‘n Draagbaar om die beseerde te dra.
‘n Dragtige dier.
Droom. ‘n Droom van iets moois of iets goeds wat jy nog altyd wou doen. Jou Droomman of Droomvrou. Hoe sing Lukas Maree? “Ek soek al die jare nog na haar …” Moenie dat iemand jou droom steel nie.
Driejarige 🙂 Wat ‘n fees!
Drie jaar, 1000 dae vir ‘n besigheid om sy staan te maak.
Skielik Dink ek aan Denemarke. In Denemarke is daar ‘n klein eilandjie, met net die gebou op wat gebruik was om die ongehude moeders te huisves. Deesdae is daar ‘n lang brug weerskante van hierdie eiland wat dit met die land verbind. In die ou dae was daar net water. Dit laat my wonder: Waar was die ongehude vaders? mmmm?
Dankbaar, dankbaarheid. Dankbaar vir voorregte, dankbaar vir geleenthede. Dankbaar vir familie en vriende. Dankbaar vir God vir alles in my lewe.
Dood. Dooierig. Sommer dooilik. Sjoe! Dis erg!
Donderweer. Donderstorm. Hoekom dit nog altyd so met ‘n lawaai moes kom, kon ek nog nooit verstaan nie.
Deur staan vir deur. Net een deur om in die hemel te kom, een deur om by God te kom. En daardie deur is Christus. Jesus Christus. Die Enigste Deur.
Dan is daar Dollars, iets lekkers om te hê. As jy ‘n hele klompie van hulle in jou sak het, kan jy ver kom. Hulle sal jou egter niks help om deur die Deur te kom nie!
Duur. Duursaam. Groot verskil. Soms is ‘n eenvoudige ding duur, maar nie so duursaam nie.
Dagboek. Daardie boek wat EKSELF te vol maak.
Dogter. My dogter. My meisiekind. My lieflingmeisiekind.
D staan vir Dien. Om te dien. Sonder om iets terug te verwag. Dien. Diensbaar.
Dan groet ek maar.
Toortsie by Finesse: Tjoklits op ons pad
Posted in A tot Z van blogging	D-woorde
‹ PreviousToortsie se toeka tokkel oor slaapkamers
Next ›E staan vir esel
11 thoughts on “D staan vir donkie”
April 4, 2016 om 8:23 vm
Doortsie 😀 Dis ‘n dienlike lys
April 4, 2016 om 8:29 vm
April 4, 2016 om 10:27 vm
Deksels, dis oulik!!
April 4, 2016 om 11:01 vm
April 4, 2016 om 6:20 nm
Jy het een van MY woorde en so ampertjies ‘n tweede een. Donderstorm, so ‘n lekker Vrystaatse een – net die woord alleen bring beelde van wonderlike herinneringe (veral na so ‘n lang droogte) en dan daardie geur na die reen. My ander woord, dankie – so ‘n kort, baie kragtige woord. En dan donskombers. Weer eens, net die noem van die woord op ‘n koue, nat aand bring daai knus heerlikheid soos warm troos oor jou gemoed.
April 4, 2016 om 11:04 nm
Hoekom het ekvan donskombers vergert? En ‘n bulsak by B?
April 4, 2016 om 7:37 nm
hehehehe Lekker gelees Doortsie
April 5, 2016 om 9:33 vm
Ek het toe ook Donkie gebruik. Jy het beslis n behoorlike versameling d’s hier. Jy vaar baie goed.Noudat ek geskeduleer het kom ek nie by die skakel nie, Just too bad dis maar goed so.
April 5, 2016 om 9:38 vm
Sodra dit verskyn sal die skakel ook wys.
April 5, 2016 om 4:18 nm
D= dadels! Letterlik en figuurlik.